iraklixyz/georgian-wikipedia-cleaned huggingface dataset:
ჯალილ-ბექ ბაგდადბეკოვი

ჯალილ-ბექი ამრახ ოღლი ბაგდადბეკოვი (; დ. 1887, შუშა — გ. 21 აპრილი, 1951, ბაქო) — აზერბაიჯანელი საბჭოთა თეატრის მსახიობი. ტაჯიკეთის, თურქმენეთისა და აზერბაიჯანის დრამატურგიული თეატრების რეჟისორი. აზერბაიჯანის სსრ-ის დამსახურებული არტისტი (1943). ილიას ეფენდიევის ბიძა (დედის ძმაა).

ბიოგრაფია
ჯალილ-ბექ ბაგდადბეკოვი დაიბადა 1887 წელს ქალაქ შუშაში არისტოკრატთა ოჯახში. საგვარეულო ტრადიციის შესაბამისად მიიღო სასულიერო განათლება, შეისწავლა არაბული და სპარსული ენები. დაწყებითი განათლება მიიღო შუშინსკის რეალურ სასწავლებელში.

1910 წლიდან თეატრალური დასის „ნიჯატის“ კოლექტივის წევრი. მონაწილეობდა საოპერო და დრამატულ სპექტაკლებში. ასრულებდა ქალის პარტიებსაც. ბაგდაბეკოვმა მაღალოსტატურად შეასრულა ისეთი როლები, როგორებიცაა ლეილი და ხურშუდ ბანუ ოპერებში „ლეილი და მეჯნუნი“ „შაჰ აბასი და ხუშუდ ბანუ“. შედეგად შეასრულა იბნ სალამანის, ლეილის მამის („ლეილი და მეჯნუნი“), სულეიმანის («„რშიდ მალ ალან“) როლი.

სხვადასხვა წყაროებში მითითებულია არაერთი მსახიობის გვარი, რომელთაც სცენაზე გააცოცხლეს განათლებული ქალების სახეები. ისტორიას ახსოვს მათი სახელები: ჯალილ-ბექი ბაგდადბეკოვი, მირმახმუდ კიაზიმოვსკი, ალეკპერ სუხეილი.

არის ერთაქტიანი პიესების, ვოდევილების და მუსიკალური კომედიების, აგრეთვე პატრიარქალურ-ფეოდალური წესებისა და რევოლუციამდელი ბურჟუაზიული საზოგადოების ყოფის შარჟების ავტორი. ბაგდაბეკოვმა ტაჯიკეთში დაწერა კომედია „იშანი და კომკავშირელი“ (1929).

გარდაიცვალა 1951 წლის 21 აპრილს ბაქოში.
სკუბი-დუ! დაბრუნება ზომბების კუნძულზე

„სკუბი-დუ! დაბრუნება ზომბების კუნძულზე“ — ამერიკული მისტიკური ანიმაციური ფილმი, რომელიც დამზადებულია . - ის და . - ის მიერ . ეს არის 1998 წელს გადაღებული "სკუბი დუ! ზომბების კუნძულზე"-ს გაგრძელება. ანიმაციის პრემიერა შედგა სან დიეგოს კომიქს-კონში 2019 წლის 21 ივლისს, შემდეგ მოჰყვა ციფრული გამოცემა 2019 წლის 3 სექტემბერს და გამოცემა 2019 წლის 1 ოქტომბერს.

შინაარსი
რამდენიმე თვე გავიდა ბოლო ფილმის მოვლენებიდანმ ფრედი კვლავ დეპრესიაში იმყოფება მისტიკური მანქანის გაყიდვის გამო. სატელევიზიო შოუში, რომელსაც ელვირა უძღვებოდა, აცხადებენ, რომ შაგიმ მოიგო მოგზაურობა კუნძულ ტროპიკულ სამოთხეში. წინა შემთხვევის გამო და შერიფმა დაჯგუფება დროებით შეშვებოდნენ საიდუმლოების ამოხსნას. შაგი და სკუბი კი დაჰპირდნენ მათ, რომ ამ შვებულებაში რეალურად დაისვენებენ.

როდესაც გუნდი კუნძულისკენ მიემგზავრება, ისინი ხვდებიან, რომ გარემო უფრო ჭაობის მსგავსია, ვიდრე ტროპიკულს. კაპიტანი ამბობს, რომ კუნძულზე არიან ზომბები, რაც მათ ახსენებს წინა წლებს, როდესაც ისინი კუნძულს ესტუმრნენ, რომელზეც ზომბები იყვნენ . ორი ადამიანი მათ ხომალდიდან ესალმება, მაგრამ აფრთხილებენ, რომ წავიდნენ. სასტუმროში მიმავალ გზაზე კი რაღაც დიდი კატისებრი არსება მანქანას დაახტება. სასტუმროს სადაც ისინი მივიდნენ ჰქვია " ", რომელიც ძალიან ჰგავს " " - ს რომელიც ზომბების კუნძულზე იყო, რაც ეჭვს იწვევს, თუმცა ცდილობენ ეს აზრი თავიდან ამოიგდონ რადგან აქ დასასვენებლად არიან.

ისინი ხვდებიან სასტუმროს მენეჯერს, ალან სმიტს და სხვა თანამშრომლებს, რომლებიც ჰგვანან იმ ხალხს, ვინც მათ შეხვდნენ - ზე. მოგვიანებით კი შაგის და სკუბის კარადაში დამალული ზომბი დაესხმებათ თავს. კარადაში ისინი შემთხვევით დააჭირეს ღილაკს, რის შედეგადაც ისინი სახლის ქვემოთ მდებარე გამოქვაბულში ჩავარდებიან, სადაც კატის ქანდაკებებია. იმ ღამეს ზომბები იწყებენ შეტევას სასტუმროზე, ამ დროს კი ველმამ განაცხადა, რომ კუნძული არის სინამდშვილეში და ისინი მიიყვანეს იქ ფილმის გადასაღებად. ალანი სინამდვილეში ცნობილი კინორეჟისორია, სასტუმროს თანამშრომლები კი მსახიობები არიან. ალანმა შაგის საგზური იმისთვის გადასცა რომ აქ მოეყვანა, რათა შეექმნა ფილმი სადაც ნამდვილი რეაქციები იქნებოდა. ამის გაგების შემდეგ კი გუნდი დათანხმდა ფილმის გადაღება გასართობად. მათ ასევე აღმოაჩინეს მისტიკური მანქანის განახლებული მონსტრის სატვირთო ვერსია, რომელსაც მართავს ფრედის ტრიუკების შემსრულებელი .

ამ დროს ალანი ამბობს,რომ მას კატის თავის ფორმის გულსაკიდი აქვს, რომელიც კუნძულზე იპოვა. კუნძულის რამდენიმე კატა არსება თავს ესხმის გუნდს, ისინი ცდილობენ ბორნით გაქცევას, მაგრამ ალანი მას წვავს და აცხადებს, რომ ჯერ ფილმი უნდა დაასრულონ. ისინი სხდებიან მისტიკურ მანქანაში და გარბიან კატა არსებებისგან. კატა არსებები ცდილობენ კატის გულსაკიდის აღებას.

გამხმოვანებლები
ფრენკ უელკერი, როგორც სკუბი-დუ , ფრედ ჯონსი
გრეი გრიფინი, როგორც დაფნე ბლეიკი
მეთიუ ლილარდი როგორც შაგი როჯერსი
ქეით მიუკუჩი, როგორც ველმა დინკლი
დევიდ ჰერმანი ჯეკის როლში, შერიფი
ჯონ მაიკლ ჰიგინსი ალან სმიტის როლში
დეივ მიტჩელი მძღოლის, ბორნის კაპიტნის როლში
კასანდრა პიტერსონი, როგორც ელვირა
როჯერ როუზი, მთხრობელი
ტრევის უილინგჰემი, როგორც სეივერი

გამოხმაურება
-ზე ანიმაციას აქვს 5.7 ? 10- დან რაც ნიშნავს არც ისე სახარბიელო შეფასებას
ძუძუანას მღვიმე

ძუძუანას მღვიმე — კარსტული წარმოშობის მღვიმე საქართველოში, ჭიათურის მუნიციპალიტეტში. მდებარეობს სოფელ მღვიმევის ტერიტორიაზე, მდინარე ყვირილის მარჯვენა შენაკადის ნეკრისის მარჯვენა ნაპირზე, ზღვის დონიდან 515 მ სიმაღლეზე. წარმოადგენს მრავალფენიან (ზედა პალეოლითიდან ადრინდელ ბრინჯაოს ხანამდე) მღვიმენამოსახლარს. აღმოაჩინეს 1966 წელს არქეოლოგ დავით თუშაბრამიშვილის ხელმძღვანელობით. გათხარეს 8 ლითოლოგიური ფენა, რომლის საერთო სისქეა 3,5 მ. ქვედა ფენა სტერილური აღმოჩნდა, მომდევნო 4 ფენა შეიცავდა ზედა პალეოლითური ხანის კლასიკურ ნიმუშებს. – ფენების მასალა არქაული ტექნიკითაა შესრულებული და ახლოს დგას დასავლეთ საქართველოს ზედა პალეოლითურ ძეგლებთან. მოპოვებულია აგრეთვე გვიანდელი პლეისტოცენური ფაუნის ნაშთებიც, მათ შორის: მურა დათვის, მღვიმური დათვის, ბიზონის, გარეული ცხენის, ჯიხვი და სხვა. ზედა 3 ფენა შეიცავდა ენეოლით-ადრინდელი ბრინჯაოს ხანის მასალას.

1966–75 წლებში ძუძუანას მღვიმეში კვლევა-ძიებას აწარმოებდა არქეოლოგი დავით თუშაბრამიშვილი. ამ დროს მღვიმეში გაივლო ნულოვანი ხაზი და აიგეგმა 1 1 მ კვადრატები, გაკეთდა ორი საძიებო თხრილი. №1 (მღვიმის შიგნით) და №2 (მღვიმის შესასვლელთან), რომელთა მეშვეობით შესაძლებელი გახდა მღვიმის სტრატიგრაფიის დადგენა. დადასტურდა შემდეგი კულტურული ფენები: ენეოლით-ადრებრინჯაოსა და ზედაპალეოლითური პერიოდის. კულტურული ფენა გაითხარა - 18–18. კვადრატებში, სადაც ფენის სისქე მერყეობდა 0,60 მ-იდან 1,0 მ-მდე.

ახალი ეტაპი ძუძუანას შესწავლის საქმეში დაიწყო 1983 წელს თენგიზ მეშველიანის ხელმძღვანელობით, რომელიც შეეცადა შეემოწმებინა ადრე არსებული მონაცემები და ახლებულად განიხილა ძუძუანას და ზოგადად საქართველოს ზედაპალეოლითური კულტურა. 1987–89 წლებში მღვიმეში ჩატარდა გეოლოგიური და პალინოლოგიური კვლევები.
სკუბი დუს 13 მოჩვენება (ანიმაციური სერიალი)

„სკუბი დუს 13 მოჩვენება“ — ამერიკული ანიმაციური სატელევიზიო სერიალი, წარმოებულია - -ს მიერ. პრემიერა გაიმართა 1985 წლის 7 სექტემბერს და გაგრძელდა ერთი სეზონი -ზე , როგორც ნახევარსაათიანი პროგრამა. ეს იყო პირველი შოუ, რომელშიც სკუბი დუს პერსონაჟები სინამდვილეში შეხვდნენ მონსტრებს და არა გადაცმულ კრიმინალებს.

სერიალი ასევე გადიოდა აშშ – ის ქსელში 90 – იან წლებში, – ზე და ასევე დროდადრო 2014 წლამდე. 13 ეპიზოდით ის ყველაზე მოკლევადიანი სერიალია სკუბი დუს ფრენჩაიზში. 2019 წელს ასევე გამოუშვეს ანიმაციური ფილმი მე -13 მოჩვენების წყევლა , რომელშიც ადრე არნახული მე -13 მოჩვენება იყო.

წარმოება
სერიალის შემქმნელი და პროდიუსერია მიჩ შოუერი . ტომ რუგერი იყო ექსკლუზიური პროდიუსერი და სიუჟეტების რედაქტორი. ის ასევე მუშაობდა შემდეგ ნაწარმოებებზე: - , და . ეს ანიმაცია იმით გამოირჩევა სხვა სკუბი დუს ფრენჩაიზებიდან რომ აქ არიან ნამდვილი მონსტრები და მოჩვენებები ნაცვლად გადაცმული ადამიანებისა. მაშინ როცა ანიმაციაში ცამეტი მოჩვენებიდან თორმეტი დაბრუნდა სარკოფაგში პროექტი შეჩერდა მანამ სანამ ბოლო მოჩვენება არ მოიძებნებოდა. თავდაპირველად ფიქრობდნენ რომ შეიძლებოდა კაპიტანი ფერგიუსონის ჩასმა, ეპიზოდიდან "მოჩვენებების გემი", თუმცა მოგვიანებით მე -13 მოჩვენების მწერლის ტიმ შერიდანის მიერ დაადასტურა, რომ კაპიტანი ფერგიუსონი ცამეტიდან ერთ-ერთი იყო. დღეისათვის ეს არის სკუბი დუს ბოლო სერია, რომელშიც მონაწილეობა მიიღო -- მ, რომელიც გაანადგურეს - 10-ის შემდეგ, 1987 წელს.

2019 წელს გამოსული ფილმი სკუბი-დუ! და წყევლა მე -13 მოჩვენება განსხვავდება დასასრულით ანიმაციური სერიალისგან

შინაარსი
თავდაპირველ ეპიზოდში, გუნდის თვითმფრინავი გადავიდა კურსიდან ჰონოლულუსკენ, ნაცვლად ჰიმალაისა . ტაძარში ყოფნის დროს, შაგი და სკუბი გახსნიან ჯადოსნურ არტეფაქტს, რომელშიც განთავსებულია 13 ყველაზე საშიში და ძლიერი მოჩვენება. გუნდი კი ცდილობს მათ დამარცხებას. აჩრდილებს კი სარკოფაგში მხოლოდ ისინი დააბრუნებენ, ვინც თავდაპირველად გაათავისუფლეს, სკუბი, შაგი, დეფნი და სკრაპი დუ. მათ ამაში ფლინ-ფლამი ვინსენტ ვან გული და მორტიფერი ეხმარებიან.

ფილმი
ანიმაციურ სერიალზე დაფუძნებულ ფილმში კუბი დუ! და მე -13 მოჩვენების წყევლა გვხვდება ახალგაზრდა ვინსენტ ვან გული და მისი პარტნიორი მორტიფერი, რომლებიც ნადირობენ და წარმატებით დაამწყვდევენ ბოლო მოჩვენებას სარკოფაგში, თუმცა მორტიფერს თავს დაესხმებიან.

რაც შეეხება გუნდს მათ უწევთ ავტოფარეხის და ნივთების გაყიდვა რადგან შერიფმა აუკრძალათ საიდუმლოებების ამოხსნა მათ.შემდეგ ისინი აღმოაჩენენ ბროლის ბურთს, რომლითაც ვან გული უკავშირდება მათ და დახმარებას სთხოვს.

ისინი მიდიან ვალ გულთან მაგრამ ყველას თავს ესხმის მეცამეტე აჩრდილი: ფრთიანი დემონის მსგავსი არსება, სახელად ასმოდეუსი. ამ დროს ვინსენტი აღმოაჩენს, რომ მას არ შეუძლია გამოიყენოს თავისი მაგია და ოთხივე შევარდებიან ტაძარში. ამასობაში, ფრედი და ველმა მიტოვებულ საფოსტო განყოფილებაშ შედიან და გაუცნობიერებლად შეხვდებიან ზრდასრულ ფლიმ-ფლამს.

ბოლო სცენაში ველმას გამოაქვს დასკვნა, რომ ნამდვილი ასმოდეუსი თვალს ადევნებდა ვან გულს.. ამასთან, მან შეთხზა ამბავი, რომ ვან გული დაინტერესებულიყო. მან პირველი თორმეტი მოჩვენება განიხილა, როგორც ჰალუცინაციები ჰიმალაის ჰაერის გამო და ხურავს სარკოფაგს.

გამოხმაურება
-ზე სერიალს აქვს 7.4 / 10 -დან რაც ნიშნავს ზოგადად სახარბიელო შეფასებას.
ტარიელ ხარხელაური

ტარიელ ხარხელაური (დ. 11 დეკემბერი, 1945, სიმონიანთხევი) — ქართველი პოეტი.

ბიოგრაფია
ტარიელ პავლეს ძე ხარხელაური დაიბადა 1945წლის 11 დეკემბერს, თიანეთის მუნიციპალიტეტის სოფელ სიმონიანთხევში, იქვე დაამთავრა საშუალო სკოლა. იყო მეცხვარე და წერდა ლექსებს სკოლის მოსწავლეობის პერიოდიდან.

პირველად ლექსების გამოქვეყნებაში დაეხმარნენ მეუღლე, მარინა და კომპოზიტორი იაკობ ბობოხიძე, რის შემდეგაც მისი პოეზია საქვეყნოდ გახდა ცნობილი.

1976 წელს, 30 წლის ასაკში ჩააბარა თბილისის სახელმწიფო უნივერსიტეტის (თსუ) ფილოლოგიის ფაკულტეტზე. მეორე კურსიდან საბუთები გადაიტანა დაუსწრებელი სწავლების განყოფილებაზე და ასე დაამთავრა უნივერისტეტი.

2020 წლის საპარლამენტო არჩევნებზე იყო პარტიია „თამაზ მეჭიაური - ერთიანი საქართველოსთვის“ პარტიული სიის მეორე ნომერი.

მისი მეუღლე, მარინა ხარხელაური იყო თიანეთის მუნიციპალიტეტის მერის მოადგილე.

ჰყავს ორი ქალიშვილი: გვანცა და სოფი, ასევე - შვილიშვილები.

წიგნები
წუთისოფლის სიმფონია (ლექსები), თბ. : შპს „საგამომცემლო სახლი ქართული ელიტა“ : [ნუგზარ ჭიაბერაშვილი], 2012 (შპს „გამომცემლობა გრიფონის“ სტ.)
100 ლექსი, თბ. : ინტელექტი, 2012
მინდვრის ფსალმუნები (პოემა, ლექსები, წერილები), თბ. : „ეროვნული მწერლობის“ გამ-ბა და სტ., 2008 — 978-9941-0-0747-7
აქ ბინდისფერი გასრულდა ჭალა (ლექსები), თბ. : „ეროვნული მწერლობის“ გამ-ბა და სტ., 2005 — 99940-0-590-1
იქ, მიღმა… (ლექსები), თბ. : ლომისი, 1998
საიდან მოველ, ვინა ვარ (ლექსები), თბ. : მერანი, 1985
წყალი საკალმახე (ლექსები), საბჭ. საქართველო, ქუთაისის ფილიალი, 1978

ჯილდოები
2010 — პრემია „საგურამო“, პოეზიის ნომინაციაში
2017 — თიანეთის საპატიო მოქალაქე (შემდგომში უარი თქვა)
2020 — კონსტანტინე გამსახურდიას სახელობის მედალი
2022 — ბრწყინვალების საპრეზიდენტო ორდენი „ქართული პოეზიის განვითარებაში შეტანილი განსაკუთრებული წვლილისათვის, ხალხური შემოქმედებითი ტრადიციების ღირსეული გაგრძელებისათვის, წარჩინებული საზოგადოებრივი მოღვაწეობისათვის“
წერო

წერო — ფრინველების გვარი წეროსნაირთა რიგისა. მოცავს ათ სახეობას, რომლებიც მსოფლიოს ყველა კონტინენტზე გვხვდებიან ანტარქტიდის გარდა.

წეროები დიდი ზომის ფრინველები არიან, სხეულის სიგრძეა 90–155 სმ, ფრთის შლილი 150–240 სმ. მასა 2000–11000 გრამი. წეროს გრძელი კისერი და ფეხები აქვს და ყარყატთან და ყანჩასთან შედარებით მოკლე ნისკარტი. შეფერილია შავ, რუხ ან თეთრ ტონებში, ზოგ სახეობას აქვს წითელი შტრიხებიც თავის ზედა ნაწილში. ბინადრობენ ძირითადად ნოტიო ადგილებში, წყალსატევებისპირა ლერწმებში, ჭაობებში, ასევე ველებზე, მდინარების ხეობებსა და ტყეებში. ყარყატებისგან განსხვავებით ბუდეს ხეებზე არ იკეთებენ.

საქართველოში გავრცელებულია წეროტურფა და რუხი წერო , რომლის პოპულაციაც მეტად მცირდება, შეტანილია საქართველოს „წითელ წიგნში“.

სახეობა
მასპინძელი (ფილმი)

მასპინძელი — 2020 წლის ბრიტანული, საშინელებათა ფილმი, რომლის რეჟისორია რობ სვეიჯი. გადაღებულია - ის, - სა და - ის მიერ დაწერილი სცენარის მიხედვით. ფილმში მონაწილეობენ ჰეილი ბიშოპი, ჯემა მური, ემა ლუის ვები , რადინა დრანდოვა და კეროლაინ ვარდი

შინაარსი
-19- ის პანდემიის გამო, კარანტინში მყოფმა, მეგობრების ჯგუფმა გადაწყვიტა -ში საუბარი. ჰეილიმ დაიქირავა ქალი სახელად სეილანი რომელიც სეანსებს ატარებდა სულებთან . ერთ-ერთი მეგობარი, ტედი ტოვებს ჩატს სეანსის დაწყების დროს რადგან წასვლა უწევს. სეანსის დროს ჯემა, აცხადებს, რომ კონტაქტი აქვს მეგობართან რომელმაც თავი მოიკლა, სახელად ჯეკი, შემდეგ კი აღიარებს რომ ის მოიგონა, ამ დროს სეილანთან კავშირი წყდება ამ დროს უცნაური რაღაცები ხდება; ემას მინა ტყდება, ჰეილის სკამი უჩინარი ძალით მოძრაობს.

ჰეილი ახერხებს დაუბრუნდეს სეილანს და უყვება მას ყველაფრის შესახებ, რაც მოხდა. სეილანს მიაჩნია, რომ ჯემას გამოგონებულ ადამიანში ეშმაკი ჩასახლდა, ამ დროს სეილანის ზარი კიდევ ერთხელ გაყწდება. სული კლავს კეროლაინს, მისი სახის მაგიდაზე დარყმით. შემდეგ კი რადინას და მისი მეგობარ ალანს, ორივეს დიდი სიმაღლიდან ჩამოაგდეს. ამ დროს ჰეილის ეკრანი ქრება, შეშინებული ჯემა დაუყოვნებლივ ტოვებს თავის სახლს, რათა პირადად შეამოწმოს ჰეილი. შემდეგ ტედი ბრუნდება სახლში რომლის დროსაც მას და მის მეგობარ გოგონას კლავს სული.

ამის შემდეგ ჯემა ჰეილის სახლში მიდის, მაგრამ სული თავს ესხმის, ბოლოს იგი ახერხებს იპოვნოს ჰეილი, წყვილი ცდილობს სახლიდან გაქცევას ჰეილის კამერის ციმციმის საშუალებით. ისინი ცდილობენ ხელიდან დაუსხლტნენ სულს.

მსახიობები
ჰეილი ბიშოტი ჰეილის როლში
ჯემა მური, როგორც ჯემა
ემა ლუის ვები, როგორც ემა
რადინა დრანდოვა, როგორც რადინა
კეროლაინ ვარდი, როგორც კეროლაინი
ალან ემრისი, როგორც ალანი
ედვარდ ლინარდი როგორც ტედი
ჯინი ლოფთჰაუსი ჯინის როლში
სეილან ბაქსტერი როგორც სეილანი

წარმოება
ფილმს საფუძველი ჩაეყარა მოკლე ვიდეო, რომელიც შექმნა რობ სევიჯმა 2020 წლის დასაწყისში. მოკლემეტრაჟიან ფილმშ იყო , რომელიც იკვლევდა უცნაურ ხმებს თავის სხვენში ჯგუფურ ვიდეო ჩათში ყოფნის დროს. თავდაპირველად ეს ხუმრობაზე იყო გათვლილი, რადგან სხვებმა არ იცოდნენ, რომ საშიში მანეკენი გამოჩნდებოდა კამერაში, - მა ვიდეო განათავსა ინტერნეტში, რომელიც ვირუსულად გავრცელდა. შემდეგ კი გადაწყვიტეს ამაზე ფილმის შექმნა.

მასპინძელი გადაიღეს, სანამ საკარანტინო შეზღუდვები მოქმედებდა -19 პანდემიის გამო და მსახიობებმა თავისით მომართეს საკუთარი კამერები, განათება და გააკეთეს ტრიუკები. - მა განაცხადა, რომ ფილმის დასრულებას თორმეტი კვირა დასჭირდა. მსახიობებს ასევე ჩაუტარდათ სპეციალური ტრეინინგი კამერებთან, ტრიუკებთან და განათებასთან დაკავშირებით, რათა ყველაფერი ნამდვილს დამსგავსებოდა

გამოხმაურება
მასპინძელმა მიიღო ფართო კრიტიკული შექება, - ზე 100% -იანი შეფასება ჰქონდა 62 მიმოხილვის საფუძველზე, საშუალო ნიშანი 7.84 / 10. -ზე , ფილმს აქვს საშუალო ქულა 72 / 100- დან, 6 მიმოხილვის საფუძველზე რაც ნიშნავს ზოგადად მაჩვენებელს.

-ზე სერიალს აქვს 6.6 / 10-დან
თენგიზ ჯანჯღავა

თენგიზ ჯანჯღავა (დ. 25 იანვარი, 1949 — გ. 26 დეკემბერი, 1998) — ქართველი გეოგრაფი. იუნესკოსთან არსებული საქართველოს ეროვნული ოკეანოლოგიური კომიტეტის წევრი (1994)

ბიოგრაფია
თენგიზ ჯანჯღავამ დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი ფიზიკური გეოგრაფიის სპეციალობით 1971 წელს; 1972–75 წლებში გაიარა ასპირანტურის კურსი მოსკოვის სახელმწიფო უნივერსიტეტში საზღვარგარეთის ფიზიკური გეოგრაფიის სპეციალობით.
თამაზ ჯოლოგუა

თამაზ ჯოლოგუა (დ. 1954, ქვემო ბარღები, გალის რაიონი) — ქართველი ფილოლოგი, მკვლევარი, თბილისის სახელმწიფო უნივერსიტეტის პროფესორი.

ბიოგრაფია
თამაზ ჯოლოგუა დაიბადა 1954 წელს, გალის რაიონის სოფელ ქვემო ბარღებში, აფხაზეთში. 1976 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი. მუშაობდა კინოსტუდია „ქართულ ფილმსა“ (1978-1979) და საქართველოს ტელევიზიაში (1979-1991).

1991 წლიდან დღემდე მუშაობს ივანე ჯავახიშვილის სახელობის თბილისის სახელმწიფო უნივერსიტეტში ჟუნალისტიკის, (2016 წლიდან - სოციალურ და პოლიტიკურ მეცნიერებათა) ფაკულტეტზე პროფესორის (ამჟამად ასოცირებული პროფესორის) თანამდებობაზე. პარალელურად მუშაობს გამოცდების ეროვნული ცენტრის ქართული ენისა და ლიტერატურის ჯგუფის წევრად. კვლევის ძირითადი სფეროები: საუკუნის ქართული ჟურნალისტიკა, ლიტერატურა, საზოგადოებრივი აზრის ისტორია.

ავტორია 70-მდე სამეცნიერო სტატიის, 3 მონოგრაფიისა და ერთი სახელმძღვანელოსი. იგი საუკუნის საქართველოში სახელმწიფო და საზოგადო მოღვაწის, დიმიტრი ყიფიანის ერთ-ერთი ბიოგრაფია. დაჯილდოებულია დიმიტრი ყიფიანის სახელობის მედლითა და პრემიით.
ჯოშ რედნორი

ჯოშუა თომას რედნორი (; დ. 29 ივლისი, 1974, კოლუმბუსი, ოჰაიო, აშშ) — ამერიკელი მსახიობი, რეჟისორი, სცენარისტი და მუსიკოსი. სახელი გაითქვა სერიალში „როგორ შევხვდი დედათქვენს“ შესრულებული ტედ მოსბის როლით. ნომინირებული იყო ტონის ჯილდოზე, მამაკაცის როლის საუკეთესო შესრულებისთვის.

ადრეული ცხოვრება
ჯოშ რედნორი დაიბადა 1974 წლის 29 ივლისს ოჰაიოს შტატის ქალაქ კოლუმბუსში, ამერიკის შეერთებულ შტატებში. მისი მშობლები არიან საშუალო სკოლის დირექტორის მოადგილე კეროლ რედნორი (ქალიშვილობის გვარია ჰირში) და სამედიცინო დარღვევების საქმეებზე მომუშავე ადვოკატი ალან რედნორი. ჯოშს ორი და ჰყავს: მელანი რედნორი და ჯოანა რედნორ-ვილენსკი.

იგი კოლუმბუსის გარეუბან ბექსლიში გაიზარდა, კონსერვატორული იუდაისტური აღმსარებლობით. ბავშვობაში იგი ბექსლის სკოლაშივე დადიოდა, რომელსაც ორთოდოქსი იუდაისტი დირექტორი მართავდა. სკოლის შემდეგ იგი კენიონის კოლეჯში შევიდა, სადაც იგი მალევე გაწევრიანდა თეატრალურ დასში, რომლის ხელშეწყობითაც 1995 წლის გაზაფხულზე ერთსემესტრიანი ტრენინგი გაიარა თეატრის ეროვნულ ინსტიტუტში, ევგენი ო’ნელის თეატრალურ ცენტრში, უოტერფორდში. 1996 წელს კენიონის კოლეჯი დრამის ხელოვნების ბაკალავრის ხარისხით დაასრულა. 1999 წელს რედნორმა ნიუ-იორკის უნივერსიტეტში მიიღო სახვითი და გამოყენებითი ხელოვნების მაგისტრის ხარისხი.

კარიერა
რედნორის სამსახიობო დებიუტი 2000 წელს შედგა სერიალში „მოგესალმებით ნიუ-იორკში“ შესრულებული დაგის ეპიზოდური როლით. 2001 წელს იგი ასევე გადაიღეს ფილმში „არასაბავშვო ფილმი“, სადაც მას ტურების გიდის როლი აქვს.

მრავალი პატარ-პატარა და ეპიზოდური როლის შემდეგ ჯოშ რედნორი 2005 წელს სერიალში „როგორ შევხვდი დედათქვენს“ დაამტკიცეს მთავარ, ტედ მოსბის როლზე. იგი სერიალში 2014 წლამდე მონაწილეობდა და გადაღებულ იქნა 208 ეპიზოდში. მასთან ერთად სერიალში მონაწილეობდნენ ისეთი ცნობილი მსახიობები, როგორებიც არიან: ნილ პატრიკ ჰარისი, ელისონ ჰანიგანი, კობი სმულდერსი, ჯენიფერ მორისონი და ა.შ. სერიალის პოპულარობიდან და წარმატებიდან გამომდინარე, ტედის როლი მისთვის განსაკუთრებული ცნობადობისა და აღიარების მომტანი აღმოჩნდა.

2016 წელს იგი სერიალში „მერსის ქუჩა“ დაამტკიცეს მთავარ, დოქტორ ჯედედიჰ ფოსტერის როლზე. სერიალის გადაღებები 2017 წელს დასრულდა, რასაც 2018 წელს კიდევ ერთი მთავარი როლის მიღება მოჰყვა სერიალში „აღზევება“, სადაც იგი ლუ მაცუჩელის როლში გვევლინება. იმავე წელს იგი ეპიზოდურ როლში გამოჩნდა სერიალში „გრეის ანატომია“.

პირადი ცხოვრება
2008 წელს ჯოშ რედნორმა ლოს-ანჯელეს ტაიმზს განუცხადა: „მე ტრანსცენდენტალურ მედიტაციებს ვაკეთებ და ჩემი სახლის შერჩევის მიზეზიც სწორედ ესაა, ვფიქრობ, ეს შესანიშნავი ადგილია მედიტაციისთვის“.

რედნორი ჯგუფ -ის გულშემატკივარია. ფილმ „მაძებრის“ გადაღებისას, 2016 წელს იგი სწორედ ამ ჯგუფთან თანამშრომლობდა. ამასთან დაკავშირებით რედნორმა განმარტა: „ჩემთვის მუსიკასთან მიმართებაში უმთავრესია, და ეს -საც ეხება, რომ ის აღვიძებდეს შენს შინაგან ემოციებს და გაძლევდეს მოტივაციას და თუ ის ფილმში ამას მოახერხებს, ღამით მშვიდად დაძინებას შევძლებ“.

ცნობილია, რომ რედნორს არ ჰყავს მეუღლე, არც შვილი და არც დანიშნულია, მისი სერიოზული ურთიერთობების შესახებ კი ცნობილი თითქმის არაფერია.
ენვერ ბეიბუტოვი

ენვერ მეჯიდ-ოღლუ ბეიბეტოვი (; 20 მარტი 1912 – 18 მარტი 1993 1944-დან 1946 წლამდე იყო ულიანოვსკის თეატრის რეჟისორი და სამხატვრო ხელმძღვანელი, 1946-დან 1948 წლამდე — ხაბაროვსკის, ხოლო 1948-დან 1954 წლამდე — ნოვოროსიისკის. პედაგოგი. ენვერ ბეიბეტოვი დაჯილდოებულია შრომის წითელი დროშისა და «ღირსების ნიშნის» ორდენებით, ასევე მედლებით.
ჯეისონ სიგელი

ჯეისონ ჯორდან სიგელი (; დ. 18 იანვარი, 1980, ლოს-ანჯელესი, კალიფორნია, აშშ) — ამერიკელი მსახიობი, კომიკოსი, სცენარისტი, ავტორი და პროდიუსერი. სახელი გაითქვა სერიალში „როგორ შევხვდი დედათქვენს“ შესრულებული მარშალ ერიკსენის და სერიალში „ხულიგნები და ხუთოსნები“ შესრულებული ნიკ ანდროპოლისის როლებით.

ადრეული ცხოვრება
ჯეისონ სიგელი დაიბადა 1980 წლის 18 იანვარს ლოს-ანჯელესში, კალიფორნიის შტატში, ამერიკის შეერთებულ შტატებში. მისი მშობლები არიან ადვოკატი ოლვინ სიგელი და მისი ცოლი, ჯილიან სიგელი (დ. 1952, ქალიშვილობის გვარია ჯორდანი). მას ჰყავს უფროსი ძმა, ადამი.

სიგელის მამა წარმოშობით ებრაელია, ხოლო დედა არის ინგლისელი, შოტლანდიელი, ირლანდიელი და ფრანგი. როგორც თავად განაცხადა, იგი იუდაისტური წესებით იზრდებოდა, ისევე, როგორც „ცოტათი სხვა ყველაფრითაც“. იგი ებრაულ სკოლაში დაიბადა და ბარმიცვაც ჰქონდა, თუმცა იგი დედის გავლენით ასევე დადიოდა წმინდა მათეს სახელობის სამრევლო სკოლაშიც, რომელიც კერძო საეპარქიო სკოლა იყო.

დაწყებითი და საშუალო სკოლის შემდეგ მან სწავლა ჰარვარდ-უესტლეიკის სკოლაში გააგრძელა. აქ მისი სიმაღლე (1.93 მ) დაეხმარა, რომ 1996-97 წლებში -ის ვაჟთა საკალათბურთო გუნდის აქტიური წევრი გამხდარიყო.

კარიერა
სიგელის სამსახიობო დებიუტი 1998 წელს შედგა ფილმში „მოცდა არ შემიძლია“ შესრულებული მეტის როლით. ამას მოჰყვა ამავე წელს კიდევ ორ ფილმში „მკვდარი კაცი კამპუსში“ და „ !“ შესრულებული როლები.

უკვე 1999 წელს სერიალში „ხულიგნები და ხუთოსნები“ სიგელი დაამტკიცეს მთავარ, ნიკ ანდროპოლისის როლზე, რომელსაც იგი ბოლომდე, 2000 წლამდე ასრულებდა. სერიალი მისთვის ცნობადობის მომტანი აღმოჩნდა, რის გამოც შემდეგი წლების განმავლობაში მარტივად იღებდა როლებს ფილმებში.

2005 წელს იგი სერიალში „როგორ შევხვდი დედათქვენს“ დაამტკიცეს ერთ-ერთ მთავარ, მარშალ ერიკსენის როლზე. სერიალში იგი 2014 წლამდე თამაშობდა ისეთ ცნობილ მსახიობებთან ერთად, როგორებიც არიან: ელისონ ჰანიგანი, ნილ პატრიკ ჰარისი, ჯოშ რედნორი, კობი სმულდერსი, ჯენიფერ მორისონი, კაილ მაკლაქლენი და ა.შ. მარშალის როლი მისთვის განსაკუთრებული წარმატებისა და პოპულარობის მომტანი აღმოჩნდა. 2009 წელს ანიმაციურ ტელესერიალში „გრიფინები“ გაახმოვანა მარშალ ერიკსენი.

2015 წელს ფილმში „ტურის დასასრული“ შეასრულა დევიდ ფოსტერ უოლისის როლი. 2017 წელს კი ფილმში „აღმოჩენა“ თამაშობდა უილ ჰარბორის როლს. ამას მოჰყვა 2018 წელს შესრულებული ჰენრის როლი ფილმში „კვირას მოდი“ და 2019 წელს მიღებული დენ ფოშეს როლი ფილმში „ჩვენი მეგობარი“. 2020 წელს სერიალში „დისპეჩერი არსაიდან“ ასრულებს პიტერის როლს. ამავე წელს მან ასევე სერიალში „საოჯახო ფილმი: პატარძალი პრინცესა“ შეასრულა ფეზიკის როლი.

პირადი ცხოვრება
ჯეისონი არის საყოველთაო ცხოვრების ეკლესიის უფლებამოსილი მსახური, რის გამოც მას 2010 წლის 6 ივლისის შემდეგ აქვს წყვილების დაქორწინების უფლება. რაც შეეხება თავად მის პირად ცხოვრებას, იგი 2012-2013 წლებში ხვდებოდა მსახიობ მიშელ უილიამსს.
ყოზლუქორფუ

ყოზლუქორფუ — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.

სოფელი მდებარეობს ყარაბაღის მთების ფერდობებზე და წარმოადგენს ყარაბაღის ეკონომიკური რეგიონის ნაწილს.

საბჭოთა პერიოდში ყოზლუქორფუ შედიოდა მთიანი ყარაბაღის ავტონომიური ოლქის აღდერეს რაიონის შემადგენლობაში. 1992 წლის ოქტომბერში აღდერეს რაიონი გაუქმდა და სოფელი ქელბაჯარის რაიონში გადავიდა. 1992 წლის 29 დეკემბერს სოფელმა მიიღო ამჟამინდელი სახელი, ყოზლუქორფუ.

1993 წელს სოფელი არაღიარებული მთიანი ყარაბაღის რესპუბლიკის კონტროლის ქვეშ მოექცა, სადაც ის გეთავანის სახელით იყო ცნობილი და ე.წ. მარტაკერტის რაიონს ეკუთვნოდა. მეორე ყარაბაღის ომის შემდეგ სოფელი რუსეთის სამშვიდობო ძალების პასუხისმგებლობის ზონაში აღმოჩნდა.

2023 წლის სექტემბერში აზერბაიჯანმა სოფელზე კონტროლი აღადგინა. იმავე წელს, ადგილობრივი ფერმის ტერიტორიაზე საბრძოლო მასალის საწყობი აღმოაჩინეს. 2023 წლის 27 დეკემბერს აღდერეს რაიონი აღდგა და ყოზლუქორფუ კვლავ მის შემადგენლობაში შევიდა. ამჟამად სოფელსა და მიმდებარე რეგიონში აღდგენითი და ინფრასტრუქტურული სამუშაოები მიმდინარეობს. 2023 წლის დეკემბერში თანხები გამოიყო სუგოვუშანის, სარსანგის წყალსაცავის, ყოზლუქორფუსა და ქელბაჯარის დამაკავშირებელი გზის რეკონსტრუქციისთვის.

2026 წლის 13 იანვარს, სოფელში, ილჰამ ალიევის მონაწილეობით, ყოზლუქორფუს ჰიდროელექტროსადგური გაიხსნა, რაც რეგიონის ენერგეტიკული ინფრასტრუქტურის აღდგენის მნიშვნელოვან ეტაპს წარმოადგენს.